COM7 ร่วมงาน Opportunity Day
COM7 ร่วมงาน Opportunity Day ณ ห้องประชุม 603 ชั้น 6 อาคาร B ตลาดหลักทรัพย์แห่งประเทศไทย ถนนรัชดาภิเษก เมื่อเร็วๆ นี้
22 พ.ค. 2561

 นายสุระ คณิตทวีกุล ประธานเจ้าหน้าที่บริหาร บริษัท คอมเซเว่น จำกัด (มหาชน) หรือ COM7 ผู้ประกอบธุรกิจค้าปลีกสินค้าไอทีรายใหญ่ของประเทศไทยในนาม BaNANA , Studio7 , BKK, iCare และ Brand Shop สร้างความเชื่อมั่นนักลงทุนในงานบริษัทจดทะเบียนพบผู้ลงทุน (Opportunity Day) ณ ห้องประชุม 603 ชั้น 6 อาคาร B ตลาดหลักทรัพย์แห่งประเทศไทย ถนนรัชดาภิเษก เมื่อเร็วๆ นี้
โดยนำเสนอผลการดำเนินงานประจำไตรมาส 1/2561 บริษัทฯ มีกำไรสุทธิเติบโตสูงถึง 46.20% อยู่ที่ 174.90 ล้านบาท และรายได้รวมอยู่ที่ 6,466.10 ล้านบาท เติบโต 31.70% เมื่อเทียบกับงวดเดียวกันของปีก่อนหน้า และแผนการต่อยอดธุรกิจอื่นๆ ในอนาคต